Yo‘l-transport hodisasi oqibatida ikki nafar yo‘lovchi tan jarohati bilan shifoxonaga olib ketilgan. Foto: IIB YHXB axborot xizmati 19 fevral kuni soat 22:40larda, Toshkent shahar, Shayxontohur tumani, Sebzor ko‘chasida, ko‘prik ustida uchta avtomobil ishtirokida YTH sodir bo‘ldi. YHXXning xabar berishicha: 1) 1998 yilda tug‘ilgan S.J. boshqaruvidagi Matiz rusumli; 2) 2001 yilda tug‘ilgan K.Q. boshqaruvidagi Spark rusumli; 3) 2001 yilda tug‘ilgan D.A. boshqaruvidagi Lada Vesta rusumli transport vositalari ishtirokida to‘qnashuv sodir bo‘lgan va zarb oqibatida Matiz va Spark rusumli avtomobillar ag‘darilgan. YTH natijasida Spark rusumli avtomobilning ikki nafar yo‘lovchisi tan jarohati bilan shifoxonaga olib ketilgan. Ayni vaqtlarda YPX xodimlari tomonidan hodisa joyida haydovchilar ishtirokida tegishli hujjatlar rasmiylashtirilib, surishtiruv harakatlari olib borilmoqda.